દક્ષિણ-પશ્ચિમ ચામાસાએ મુંબઈમાં ગુરુવારે એન્ટ્રી કરી છે. આ પહેલા હવામાન વિભાગે 9થી 11 જૂન વચ્ચે મુંબઈમાં ભારેથી અતિ ભારે વરસાદની ચેતવણી આપી હતી. આ ચેતવણી બાદ BMC (બૃહદમુંબઈ મહાનગરપાલિકા) વિવિધ તૈયારીઓ કરી છે, આ માટે અધિકારીઓની રજાઓને પણ રદ કરવામાં આવી છે. વરસાદ દરમિયાન કોઈ પણ પ્રકારની સમસ્યાને પહોંચી વળવા માટે અધિકારીઓને નિર્દેશ આપવામાં આવ્યો છે. BMCથી મળેલી વિગતો પ્રમાણે 9 અને 10 જૂન તમામ ડીએમસી, બોર્ડ ઓફિસર, વિભાગ અધ્યક્ષ વગેરેને ઓફિસમાં હાજર રહેવા માટે કહેવામાં આવ્યું છે. આપત્તીને પહોંચી વળવા માટે એનડીઆરએફની ત્રણ ટીમો તૈયાર કરવામાં આવી છે.